বিজয়–ফতিমার নতুন ছবি ঘিরে বিতর্কের ঝড়, মণীষ মলহোত্রার পোস্টে ফের উসকে জল্পনা

ওয়েব ডেস্ক: বলি (Bollywood) অভিনেতা বিজয় বর্মা (Vijay Verma) ও তামান্না ভাটিয়ার (Tamanna Bhatiya) প্রেমে বিচ্ছেদ নিয়ে কম চর্চা হয়নি। সম্পর্ক ভাঙার কয়েকদিনের মধ্যেই ফতিমা শানা শেখের (Fatima Sana Seikh) সঙ্গে মাখো মাখো বিজয়কে দেখে শুরু হয়েছিল গুঞ্জন। এবার কি এক হলেন বিজয়-ফতিমা? জল্পনার উসকে দিল ডিজাইনার মণীষ মলহোত্রার (Manish Malhotra) সাম্প্রতিক পোস্ট। কী দেখা গেল? দেখে নেব…

সম্প্রতি মলহোত্রার ডিজাইন করা শাড়ি ও শেরওয়ানিতে সেজে উঠেছেন বিজয় ও ফতিমা। হালকা বেইজ সাদা বা আইভরি কাপড়ের উপর মণীষের অতিসূক্ষ্ম সোনালী জরির কাজ দেখে মুগ্ধ নেটনাগরিকরা। ছবির প্রেক্ষাপট ঝলমলে রোদ্দুর ঢাকা সমুদ্রপার। বিজয় ও ফতিমার সেই ছবি এই মুহূর্তে ভাইরাল নেটদুনিয়ায়। তবে প্রশংসার থেকেও বেশি মিলছে কড়া সমালোচনা। বাস্তবে বিজয় ও ফতিমার এই জুটি একেবারেই ভালোবাসা পাচ্ছেন না দর্শকদের।

আরও পড়ুন: রাজার প্রাসাদ থেকে শাহরুখের ‘ড্রিম হোম’, ‘জন্নত’-এর ‘মন্নত’ হওয়ার গল্প

View this post on Instagram

A post shared by Manish Malhotra (@manishmalhotra05)

উল্লেখ্য, মণীষ মলহোত্রার মতো শীর্ষ ডিজাইনারের পোস্টে তাঁদের যুগল উপস্থিতি প্রেমের জল্পনা আরও গভীর করেছে। নেটিজেনদের দাবি, এই ছবি শুধুই ফ্যাশন ক্যাম্পেইন নয়, বরং ইঙ্গিত করছে নতুন সম্পর্কের দিকে।

অন্যদিকে, আরেক অংশের মতে, বিষয়টি নিছকই প্রফেশনাল সহযোগিতা। বলিউড তারকাদের সঙ্গে ডিজাইনারদের নিয়মিত প্রমোশনাল শুট হয়, তাই তা থেকে ব্যক্তিগত ঘনিষ্ঠতা অনুমান করা যৌক্তিক নয় বলে মন্তব্য অনেকে। তাঁদের দাবি, বিজয় ও ফতিমা দু’জনেই বর্তমানে বেশ কিছু বড় প্রজেক্টে ব্যস্ত। পেশাদার দুনিয়ায় এমন ফটোশ্যুট খুব স্বাভাবিক।

সব মিলিয়ে, নতুন ছবি ঘিরে ইন্টারনেট সরগরম হলেও, বিজয় কিংবা ফতিমা দু’জনের কেউই এখনও সম্পর্কের প্রসঙ্গে কোনও মন্তব্য করেননি। ফলে জল্পনা আরও বেড়ে চলেছে। সত্যিই কি নতুন রসায়ন? নাকি নিছকই ফ্যাশন ফটোশ্যুট? উত্তর এখনও সময়ের অপেক্ষায়।